钦定古今图书集成/历象汇编/岁功典/第002卷 > 北齐
## 钦定古今图书集成/历象汇编/岁功典/第002卷 > 北齐

《北齐》以五郊迎气，天子皆御殿，有司读令。

按《隋书礼仪志》：“后齐五郊迎气为坛各于四郊，又为
黄坛于未地，所祀天帝及配帝五官之神同梁。其玉
帛牲各以其方色，其仪与南郊同。帝及后各以夕牲
日之旦，太尉陈币，告请其庙，以就配焉。其从祀之官，
位皆南陛之东，西向。坛上设馔毕，太宰丞设馔于其
座。亚献毕，太常少卿乃于其所献。事毕，皆撤。”又按
《志》：后齐立春日，皇帝服通天冠，青介帻，青纱袌，佩苍
玉，青带青裤，青袜舄，而受朝于太极殿。尚书令等坐
定，三公郎中诣席跪读时令讫，典御酌酒卮，置郎中
前，郎中拜，还席伏饮，礼成而出。立夏、季夏、立秋读令，
则施御座于中楹，南向。立冬如立春，于西厢东向，各
以其时之色，服仪并如春礼。